IZVOD IZ ZAPISNIKA

s XII. sjednice Školskog odbora Osnovne škole Zlatar Bistrica

održane 28.2.2022.g.

Prisutni: Jasenka Kuljak, Marina Dinjar, Mateja Trčak, Danijela Čiček Haban, Davor Sugnetić

Odsutni: Ivan Kuntić, Željko Špoljar (ispričali se)

Ostali prisutni: Jasna Kokot Pelko, ravnateljica, Barbara Martinec, voditeljica računovodstva

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s XI. sjednice Školskoga odbora

2. Financijsko izvješće

3. Izvješće o stanju sigurnosti, provođenju ŠPP-a te mjerama poduzetim u cilju zaštite prava učenika

4. Zamolba BAILAR, obrta za usluge poduke plesa iz Zagreba za korištenje školskog prostora

5. Razno

**Ad 1.) Prihvaćanje zapisnika s XI. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Financijsko izvješće za 2021. godinu**

Barbara Martinec, voditeljica računovodstva, je pročitala bilješke uz financijski izvještaj te Odluku o korištenju kumuliranog viška iz 2021. godine. Financijski izvještaj za 2021. godinu i Odluka o korištenju viškova iz 2021. godine jednoglasno su usvojeni.

**Ad 3.) Izvještaj o stanju sigurnosti, provođenju ŠPP-a te mjerama poduzetim u cilju zaštite prava učenika**

Jasna Kokot Pelko, ravnateljica, upoznaje prisutne s Izvještajem o stanju sigurnosti, provođenju ŠPP-a te mjerama poduzetim u cilju zaštite prava učenika koje su članovi Školskog odbora dobili elektroničkom poštom.

Školski odbor jednoglasno je prihvatio Izvještaj o stanju sigurnosti, provođenju ŠPP-a te mjerama poduzetim u cilju zaštite prava učenika.

**Ad 4.) Zamolba BAILAR, obrta za usluge poduke plesa iz Zagreba za korištenje školskog prostora**

Ravnateljica čita zamolbu BAILAR, obrta za usluge poduke plesa iz Zagreba za korištenje školskog prostora. Predlaže cijenu najma od 50,00 kn po satu (60 minuta) za najam školskog predvorja.

Školski odbor jednoglasno donosi odluku o cijeni najma u iznosu od 50,00 kn po satu te odobrava najam prostora BAILAR, obrtu za usluge poduke plesa iz Zagreba.

**Ad 5.) Razno**

Marina Dinjar upoznaje članove s dodjelom financijskih sredstava iz participativnog dječjeg proračuna za 2022. godinu na koji su se prijavili s projektom „Zaklači, doklači i na svježem zraku skači“ u iznosu od 19.500,00 kn. Prezentira na što će se dobivena sredstva utrošiti.

Ravnateljica predstavlja izložbu „Sigurnost u prometu“ kojoj ćemo biti domaćini 21.03.2022. godine, a koju organizira Policijska postaja Zlatar Bistrica i na kojoj će sudjelovati i učenici OŠ Zlatar Bistrica.

Marina Dinjar informira Školski odbor o Pozivu učenika prijavljenih na Novigradsko proljeće, svih 10 učenika koji su bili prijavljeni su i pozvani.

Školski odbor je upoznat s donacijom u iznosu od 2.000,00 kn koju je prikupila profesorica TZK-a Sandra Belinić za šivanje odora plesne grupe za državno natjecanje.

Predsjednica Školskog odbora čita Zahtjev za mirovanje Ugovora o radu Jasne Kokot Pelko na neodređeno vrijeme na poslovima stručnog suradnika – defektologa – logopeda, za vrijeme trajanja drugog mandata ravnateljice Škole.

Školski odbor jednoglasno usvaja zahtjev i donosi Odluku o mirovanju ugovora o radu.

Daljnjih pitanja i prijedloga nije bilo.

Sjednica ŠO završena je u 19.45 sati.

Zapisničarka Predsjednica ŠO

Barbara Martinec Jasenka Kuljak